SL Uradni list Evropske unije C 269/45

Sodba Splošnega sodišča z dne 13. julija 2011 – ThyssenKrupp Liften Ascenseurs in drugi proti Komisiji

(Združene zadeve T-144/07, T-147/07, T-148/07, T-149/07, T-150/07 in T-154/07) (1)

(Konkurenca - Omejevalni sporazumi - Trg vgradnje in vzdrževanja dvigal in tekočih stopnic - Odločba, s katero je bila ugotovljena kršitev člena 81 ES - Zloraba javnih naročil - Razdelitev trgov - Določitev cen)

2011/C 269/98

Jezika postopka: nizozemščina in nemščina

Stranke

Tožeče stranke: ThyssenKrupp Liften Ascenseurs NV (Bruselj, Belgija) (zastopniki: sprva V. Turner in D. Mes, nato O. W. Brouwer in J. Blockx, odvetniki) (zadeva T-144/07); ThyssenKrupp Aufzüge GmbH (Neuhausen auf den Fildern, Nemčija) (zastopniki: sprva U. Itzen in K. Blau-Hansen, nato U. Itzen, K. Blau-Hansen in S. Thomas, in nazadnje K. Blau-Hansen in S. Thomas, odvetniki) (zadeva T-147/07); ThyssenKrupp Fahrtreppen GmbH (Hamburg, Nemčija) (zastopniki: sprva U. Itzen in K. Blau-Hansen, nato U. Itzen, K. Blau-Hansen in S. Thomas, in nazadnje K. Blau-Hansen in S. Thomas, odvetniki) (zadeva T-147/07); ThyssenKrupp Ascenseurs Luxembourg Sàrl (Howald, Luksemburg) (zastopniki: K. Beckmann, S. Dethof in U. Itzen, odvetniki) (zadeva T-148/07); ThyssenKrupp Elevator AG (Düsseldorf, Nemčija) (zastopnika: T. Klose in J. Ziebarth, odvetnika) (zadeva T-149/07); ThyssenKrupp AG (Duisbourg, Nemčija) (zastopniki: sprva M. Klusmann in S. Thomas, odvetnika, nato M. Klusmann) (zadeva T-150/07); ThyssenKrupp Liften BV (Krimpen aan den Ijssel, Nizozemska) (zastopnika: O. W. Brouwer in A. Stoffer, odvetnika) (zadeva T-154/07)

Tožena stranka: Evropska komisija (zastopniki: v zadevah T-144/07 in T-154/07, A. Bouquet in R. Sauer, zastopnika, skupaj z F. Wijckmansom in F. Tuytschaeverjem, odvetnikoma; v zadevah T-147/07 in T-148/07, sprva R. Sauer in O. Weber, nato R. Sauer in K. Mojzesowicz, zastopniki; in v zadevah T-149/07 in T-150/07, R. Sauer in K. Mojzesowicz, zastopnika)

Predmet

Predlog za razglasitev ničnosti Odločbe Komisije C(2007) 512 konč. z dne 21. februarja 2007 v zvezi s postopkom na podlagi člena 81 [ES] (zadeva COMP/E-1/38.823 – dvigala in tekoče stopnice) oziroma, podredno, za zmanjšanje globe, ki je bila naložena tožečim strankam.

Izrek

1. Zadeve T-144/07, T-147/07, T-148/07, T-149/07, T-150/07 in T-154/07 se združijo za namene te sodbe.

2. Člen 2(1), četrta alinea, (2), četrta alinea, (3), četrta alinea in (4), četrta alinea, Odločbe Komisije C(2007) 512 konč. z dne 21. februarja 2007 v zvezi s postopkom na podlagi člena 81 [ES] (zadeva COMP/E-1/38.823 – dvigala in tekoče stopnice), se razglasi za ničen.

3. V zadevah T-144/07, T-149/07 in T 150/07 se znesek globe, ki je v členu 2(1), četrta alinea, Odločbe C(2007) 512 družbam ThyssenKrupp Liften Ascenseurs NV, ThyssenKrupp Elevator AG in ThyssenKrupp AG naložen za kršitve v Belgiji, določi na 45 738 000 eurov.

4. V zadevah T-147/07, T-149/07 in T-150/07 se znesek globe, ki je v členu 2(2), četrta alinea, Odločbe C(2007) 512 družbam ThyssenKrupp Aufzüge GmbH, ThyssenKrupp Fahrtreppen GmbH, ThyssenKrupp Elevator in ThyssenKrupp naložen za kršitve v Nemčiji, določi na 249 480 000 eurov.

5. V zadevah T-148/07, T-149/07 in T-150/07 se znesek globe, ki je v členu 2(3), četrta alinea, Odločbe C(2007) 512 družbam ThyssenKrupp Ascenseurs Luxembourg Sàrl, ThyssenKrupp Elevator in ThyssenKrupp naložen za kršitve v Luksemburgu, določi na 8 910 000 eurov.

6. V zadevah T-150/07 in T-154/07 se znesek globe, ki je v členu 2(4), četrta alinea, Odločbe C(2007) 512 družbama ThyssenKrupp Liften BV in ThyssenKrupp naložen za kršitve na Nizozemskem, določi na 15 651 900 eurov.

7. V preostalem se tožbe zavrnejo.

8. V vsaki od zadev tožeče stranke nosijo tri četrtine svojih stroškov in tri četrtine stroškov Evropske komisije. Komisija nosi četrtino svojih stroškov in četrtino stroškov tožečih strank.

(1) UL C 155, 7.7.2007.